۱۴۴۶-۱۱-۱۲ تاریخ نشر شوی خبرونه هلمند #هلمند ولایت کې ١٣١٣٧ تنه اړمنو ناروغانو ته روغتیایی خدمات وړاندې شوی! د #افغانی_سرې_میاشتې روغتیاپالانو د هلمند ولایت په بېلابېلو سیمو کې د تېرو ۳۰ ورځو په اوږدو کې ٦٨٣٢ تنو ناروغانو ته د کتنې او اړتیا وړ درملو د ورکړې ترڅنګ ١٤٢ تنو ټپیانو ته د پانسمان، ٢٢٩١ مېرمنو او ماشومانو ته د بېلا بېلو ناروغیو د مخنیوی او واکسینونو د تطبیق، ٢٣٠١ کسانو ته د روغتیا ساتنې په تړاو اړینې مشورې، ٩٦٧ مېرمنو ته د ولادت برخه کې د خدماتو سربېره د ٢٧٨ ماشومانو کتنه کړې او په خوارځواکۍ اخته ماشومانو ته یې د خوارځواکۍ اړوند خوراکی توکی هم ورکړی، د دې ترڅنګ ٣٢٦ مېرمنو ته یې د کورنۍ د تنظیم برخه کې لازمې مشورې هم ورکړې دی. ========================== ارائه خدمات صحی برای ١٣١٣٧ تن از بیماران نیازمند ولایت #هلمند! #هلال_احمر_افغانی از طریق داکتران صحی خویش طی ۳۰ روز گذشته، در مناطق مختلف ولایت هلمند برای ٦٨٣٢ تن بیمار پس از معاینه ادویه مورد نیاز فراهم نموده‌ اند. همچنین، ١٤٢ زخمی پانسمان، برای ٢٢٩١ زن و کودک جهت جلوگیری از بیماری های مختلف واکسین تطبیق و برای ٢٣٠١ تن در مورد حفظ الصحه مشوره های لازم ارائه نموده اند. نیز برای ٩٦٧ زن خدمات نسایی ولادی و همچنان ٢٧٨ کودک را معاینه و برای کودکانی که مبتلا به سوء تغذی بودند مواد غذایی مخصوص فراهم و برای ٣٢٦ زن در مورد تنظیم امور خانوادگی مشوره لازم ارائه نموده است. مرکزی ریاست ‏سرپرست عمومی رئیس په ‎#افغانستان کې د ‎#قطر سرې میاشتې له مسٸول سره وکتل! نن شنبه د ذوالقعدې میاشتې پر ١٢مه، د ‎#افغانی_سرې_میاشتې سرپرست عمومی رئیس ښاغلی شیخ الحدیث شهاب الدین دلاور په خپل کاری دفتر کې په افغانستان کې د قطر سرې میاشتې له مسٸول ښاغلی حسین احمد بوتانی سره د اړمنو، راستنېدونکو کډوالو او بې سرپرسته کورنیو سره د بشری مرستو د دوام او د هېواد په کچه په ګډو ترسره کېدونکو بشرپالو فعالیتونو کې د همغږۍ کچې د لوړولو په موخه ناسته وکړه. ناسته کې سرپرست عمومی رئیس په افغانستان کې د قطر سرې میاشتې په ملاتړ د ترسره کېدونکو فعالیتونو او مرستو د مننې ترڅنګ د اړمنو، بې سرپرسته کورنیو او راستنېدونکو کډوالو د اړتیاوو او ستونزو په تړاو معلومات وړاندې کړل او له نوموړی یې د دوی د لاسنیوی او ورسره د بشری مرستو د دوام او پراختیا غوښتنه وکړه. ورپسې په افغانستان کې د قطر د سرې میاشتې مسٸول د افغانی سرې میاشتې د بشری خدماتو د ترسراوی برخه کې د شفافیت او اغېزمن مدیریت ستاینه وکړه او ژمنه یې وکړه چې چې د خپلو بشری مرستو د پراخولو له لارې به له اړمنو او بې سرپرسته کورنیو او راستنېدونکو کډوالو سره ملاتړ ته دوام ورکړی مرکزی ریاست #هرات زون کې د روانی ناروغانو لپاره د درملو چمتو کولو په موخه د داوطلبۍ ناسته وشوه! نن شنبه د ذوالقعدې میاشتې پر ۱۲ مه، د #افغانی_سرې_میاشتې له لوری مرکزی دفتر کې د هرات زون د روانی ناروغانو د ساتنې او درملنې مرکز لپاره د ۱۱۸ قلمه درملو د چمتو کولو په پار د داوطلبۍ غونډه ترسره شوه. یاده ناسته کې ۴ سوداګریزو او لوژستیکی شرکتونو ګډون درلود، چې د نظارت او ارزونې د ټیم له لوری د اسنادو تر ارزونې او کره کتنې وروسته به یې د چمتو کولو قرارداد پر شرایطو برابر ګټونکی شرکت ته ورکړل شی. نورستان #نورستان ولایت کې پر اړمنو، بېوزلو او راستنو شویو کډوالو کورنیو د ژوند د لومړنیو اړتیاوو د پوره کېدو په موخه د خوراکی او غیر خوراکی توکو مرسته ووېشل شوه! نن شنبه د ذو القعدې د میاشتې پر ۱۲مه، د #افغانی_سرې_میاشتې له لوری د نورستان ولایت مرکز پارون کې پر ۳۷۰ هغو کورنیو چې اړمنې، بېوزلې او له ګاونډیو هېوادونو څخه راستنې شوې وې؛ د دوی د ورځنی ژوند د سمبالتیا په موخه د خوراکی او غیر خوراکی توکو مرسته ووېشل شوه. یاده مرسته چې د #ترکیې د سرې میاشتې په مالی همکارۍ چمتو شوې وه، هرې کورنۍ ته دوه کارتنه بېلابېل خوراکی توکی، ۲ بستې مختلف النوعه البسه او ۲ د روغتیا ساتنې بستې ورکړل شوې. د دې مرستې په ترلاسه کولو سره به د یادو کورنیو اقتصادی ستونزې تر یو حده حل او تر څه وخته به د ژوند د اړتیاوو له لحاظه پر ځان بسیا شی. افغانی سره میاشت تل د محتاجو هېوادوالو لاسنیوی ته ژمنه ده.